Tagrayt tamatut ḥala kra n yismawen deg temẓabit ur tettban ara talɣa n waddad deg-sen, ladɣa timerniwt n tezgniɣrit (y) sdat n teɣri (i); ma yella deg wayen yeɛnan ismawen deg waddad ilelli war amaruz,llan wazal n 23 seg 97 n yismawen deg temẓabit s wuṭun n 23,07%,maca deg teqbaylit ulac aṭas n yismawen deg waddad ilelli war amaruz,llan 9 seg 115 n yismawen s wuṭun n 7,82%. Awalen deg snat-agi n tentaliyin llan ttwalɣen s yiwet n talɣa,ama deg waddad ilelli neɣ amaruz (tata,tizit) deg teqbaylit, (nnaɛjet,fiɣer) deg temẓabit ;ɣef waya nezmer ad d-nini talɣa n waddad yella s waṭas di teqbaylit,acku tuget n yismawen beddun s yiwet gar tiɣra (a,i,u) ma yella deg temẓabit tɣelli teɣri tamezwarut s wazal n 26 seg 97 s wuṭun n 28,86% ma deg teqbaylit yella wazal n 93 seg 115 teḍra-d fell-asen talɣa n waddad s wuṭun n 80,86%